ওয়াশিংটন, ৮ নভেম্বর : অ্যামেরিকার উপর ফের রুষ্ট উত্তর কোরিয়া? শুরু হয়েছে এই জল্পনা। কারণ, আজ নিউ ইয়র্কে অ্যামেরিকার বিদেশ মন্ত্রী মাইক পম্পেওর সঙ্গে উত্তর কোরিয়ার শীর্ষ কর্মকর্তা কিম ইয়ং চোলের বৈঠক হওয়ার কথা ছিল। কিন্তু সেই বৈঠক বাতিল করে দেওয়া হয়। এরপরই বলাবলি শুরু হয়েছে, অ্যামেরিকার প্রতি চটেছে উত্তর কোরিয়া। তবে অ্যামেরিকার পক্ষ থেকে জানানো হয়েছে, উত্তর কোরিয়ার সঙ্গে তাদের সম্পর্ক ভালোই আছে। এই বৈঠক পরে হবে।